turjo4nis/wikipedia-bn-dump-20250701 huggingface dataset:
জয়ন্ত সিলভা

কেলানিয়াগে জয়ন্ত সিলভা (; জন্ম: ৬ ফেব্রুয়ারি, ১৯৭৩) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কালুতারা ফিজিক্যাল কালচার ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন জয়ন্ত সিলভা।

খেলোয়াড়ী জীবন 
১৯৯১-৯২ মৌসুম থেকে ১৯৯৮-৯৯ মৌসুম পর্যন্ত জয়ন্ত সিলভা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে দূর্দান্ত খেলতেন। ২৮ বছর পূর্তির পূর্বেই প্রথম-শ্রেণীর ক্রিকেটকে বিদেয় জানান তিনি।

সমগ্র খেলোয়াড়ী জীবনে সাতটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন জয়ন্ত সিলভা। ২৬ ডিসেম্বর, ১৯৯৫ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৯৮ তারিখে ক্যান্ডিতে সফরকারী জিম্বাবুয়ে দলের বিপক্ষে সর্বশেষ টেস্টে অংশ নেন তিনি।

অন্যদিকে, তারিখে ২৬ মার্চ, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।

বামহাতি স্পিনার জয়ন্ত সিলভা তার সমগ্র টেস্ট খেলোয়াড়ী জীবনকে দুইটি ধারায় বিভক্ত করে রেখেছেন। ১৯৯৬-৯৭ মৌসুমে জিম্বাবুয়ের বিপক্ষে তিন টেস্টের সিরিজে ১০.১২ গড়ে ১৬ উইকেট লাভ করেছেন। তন্মধ্যে, কলম্বো টেস্টে দলের জয়ে প্রধান ভূমিকা রাখেন। কিন্তু, ভারত, অস্ট্রেলিয়া ও পাকিস্তানের বিপক্ষে বাদ-বাকী চার টেস্টে তিনি মাত্র চার উইকেট পেয়েছেন ১২১.২৫ গড়ে।

তথ্যসূত্র

আরও দেখুন 
 চামিন্দা ভাস
 চম্পকা রামানায়েকে
 নন্দেস্ক্রিপ্টস ক্রিকেট ক্লাব
 শ্রীলঙ্কান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 শ্রীলঙ্কান একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৭৩-এ জন্ম
জীবিত ব্যক্তি
বাসনাহিরা সাউথের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
সিংহলিজ স্পোর্টস ক্লাবের ক্রিকেটার
ওড়তা জামে মসজিদ

ওড়তা জামে মসজিদ (ইউক্রেনীয় : Мечеть Орта-Джамі, রাশিয়ান : Мечеть Орта-Джами) ক্রিমিয়ার প্রাচীনতম মসজিদগুলির মধ্যে একটি। এটি আধুনিক বখচিসারায় লেনিনার রাস্তায় অবস্থিত।

এটি ক্রিমিয়ান খানাতে রাজধানীর মূল জুমার নামাজের মসজিদ ছিল। ১৬৭৪ সালে এটি (সংশ্লিষ্ট জেলার) প্রধান মসজিদ হিসাবে উল্লেখযোগ্য ছিল। দীর্ঘদিন মসজিদটি ধ্বংসাবস্থায় ছিল এবং ২০১৩ সালে এর পুনর্নির্মাণ কাজ শুরু হওয়ার সাথে সাথে এর আশেপাশের কয়েকটি ছোট ছোট বিল্ডিং ও এর মিনারটিও পুনর্নির্মাণ করা হয়। এর বেশিরভাগ অর্থ তুর্কি এবং অসংখ্য স্থানীয় অনুদানের সহায়তায় অর্থায়ন করা হয়। এটি বর্তমানে, বহু বছর আগের ন্যায় আবার বখচিসরয়ের অন্যতম গুরুত্বপূর্ণ স্থান এ পরিণত হয়েছে।

ফটো

আরো দেখুন 

 ক্রিমিয়াতে ধর্ম

তথ্যসূত্র 

ইউক্রেনের মসজিদ
ক্রিমিয়ার মসজিদ
১৬৭৪-এ প্রতিষ্ঠিত
১৭শ শতাব্দীর মসজিদ
ইলচি মসজিদ

ইলচি মসজিদ (ফারসি: مسجد ایلچی) ইরানের এসফাহানের একটি ঐতিহাসিক মসজিদ। এই ছোট এবং সাধারণ মসজিদের প্রতিষ্ঠাতা ছিলেন সাহেব সোলতান বেইগম, শাহ সুলাইমানের দরবারের এক মেয়ে। মসজিদটি ১৬৮৬ সালে মোহাম্মদ আলী বেন ওস্তাদ আলিবায়েকের তত্ত্বাবধানে নির্মিত হয়েছিল।

আরও দেখুন 
 এশিয়ার মসজিদের তালিকা
 ইরানের মসজিদের তালিকা
 মসজিদ
 ইসলাম
 নামাজ

তথ্যসূত্র 

ইস্পাহানের মসজিদ
১৬৮৬-এ প্রতিষ্ঠিত
ইরানের মসজিদ
রুকন মল্লিক মসজিদ

রুকন মল্লিক মসজিদ (ফার্সি: مسجد رکن الملک) ইরানের ইসফাহানের একটি ঐতিহাসিক মসজিদ। মসজিদটি কাজার যুগে নির্মিত হয়েছে। তাখত-ই ফৌলাদের নিকটেই এটি অবস্থিত। এটি নির্মাণ করেছেন মির্জা সোলিমান খান শিরাজী "রোকনলমলক", যিনি ইসফাহানের একজন বিশিষ্ট ব্যক্তিত্ব ছিলেন। মসজিদটি রুকন মল্লিক এর চিত্রকলা এবং কবিতা দিয়ে সজ্জিত করা হয়েছে।

আরও দেখুন
 এশিয়ার মসজিদের তালিকা
 ইরানের মসজিদের তালিকা
 মসজিদ
 নামাজ
 ইসলাম

তথ্যসূত্র

ইরানের মসজিদ
ইস্পাহানের মসজিদ
ইন্দ্রপুরী পুরাতন মসজিদ

ইন্দ্রপুরী পুরাতন মসজিদ (ইন্দোনেশীয়ঃ Masjid Kuno Indrapuri বা Masjid Tua Indrapuri) ইন্দোনেশিয়ার ইন্দ্রপুরীর একটি মসজিদ। ১৭ শতকের শুরুর দিকের নির্মিত আচেহ প্রদেশের প্রাচীনতম মসজিদ।

ইতিহাস 

ইন্দ্রপুরী পুরাতন মসজিদটি ১৬০৭-১৬৩৬ সালের মধ্যে নির্মিত হয়। মসজিদের মূল ভিত্তি দ্বাদশ শতাব্দীর উত্তর সুমাত্রার লামুরির হিন্দু রাজ্য কর্তৃক হিন্দু মন্দির হিসাবে নির্মিত হয়। বর্ণিত আছে যে, রাজ্যটি চীনের নৌবাহিনীর বিরুদ্ধে লড়াই করে এবং অবশেষে ইসলামী লিঙ্গা রাজবংশের রাজপুত্র মুরুর জোহানের সাহায্যে লামুরির রাজারা বিজয়ী হন, এবং যিনি পরে ইসলামের অনুসারী লামুরি রাজা হন। সেই থেকেই জায়গাটি মসজিদে হিসাবে রূপান্তরিত হয়।

মসজিদটির ১৬৯৬ সালে একবার এবং পরে ১৮৭৯ সালে আবার সংস্কার করা হয়।

ভবন 
ইন্দ্রপুরী পুরাতন মসজিদটি ৩৩.৮৭৫ বর্গমিটার (৩ ৩৬৪.৬৩ বর্গফুট) জমির উপরে নির্মিত হয়, যে অঞ্চলটি পূর্বে পুরাতন হিন্দু মন্দিরের অন্তর্গত ছিল। মসজিদটি আচে নদীর পূর্ব নদীর তীর থেকে প্রায় ১০০ মিটার (৩৩০ ফুট) দূরে অবস্থিত।

আরও দেখুন 

 ইন্দোনেশিয়ার মসজিদ

তথ্যসূত্র

উল্লেখকর্ম 
 Analiansyah, Institut Agama Islam Negeri Jamiʾah ar-Raniry (২০০৪)। Ensiklopedi pemikiran ulama Aceh (Indonesian ভাষায়)। Ar-Raniry Press। আইএসবিএন 9789793717036। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) 
 Uka Tjandrasasmita (২০০৯)। Arkeologi Islam Nusantara (Indonesian ভাষায়)। Kepustakaan Populer Gramedia। আইএসবিএন 9789799102126। সংগ্রহের তারিখ জানুয়ারি ১০, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) 

ইন্দোনেশিয়ার মসজিদ
উদ্ধৃতি শৈলীতে ইন্দোনেশীয় ভাষার উৎস (id)
উইকিউপাত্তে স্থানাঙ্ক আছে
ধর্মীয় উপাসনালয়
১৭শ শতাব্দীর মসজিদ
পুরাতন মসজিদ, কুমানোভো

এসকি মসজিদ (; ; ; "পুরাতন মসজিদ") ১৫৩২ সালে নির্মিত হয়। ১৭৫১ এবং ২০০৮ সালে পুনঃনির্মিত হয়। উত্তর ম্যাসেডোনিয়ার কুমানোভো শহরে অবস্থিত। যা তখন উত্তর ম্যাসেডোনিয়া উসমানীয় সাম্রাজ্যের অংশ ছিল। সাম্প্রতিক বছরগুলিতে মসজিদের ভিতরে এবং বাইরে পুনর্নির্মাণের কাজ করা হয়েছে।

আরও দেখুন 

 মেসিডোনিয়ার মুসলমান 
 কুমানোভোর মুফতিশিপ
 উত্তর মেসিডোনিয়াতে ইসলাম
 মেসিডোনিয়া ইসলামিক ধর্মীয় সম্প্রদায়

তথ্যসূত্র

বহিঃসংযোগ 

 এসকি মসজিদসহ কুমানোভো এলাকার মসজিদের চিত্রশালা।

মেসিডোনিয়ার মসজিদ
উত্তর মেসিডোনিয়ার উসমানীয় মসজিদ
বায়তুন নসর মসজিদ

বায়তুন নসর মসজিদ (   বায়তুন নসর মসজিদ   ) ফুরুসেট মসজিদ নামেও পরিচিত, নরওয়ের ওসলোর উত্তর-পূর্বে অবস্থিত আলনা বুরুর ফুরুসেটের একটি আহমাদিয়া মসজিদ।  মসজিদটি দেশের বৃহত্তমতম এবং এতে একসাথে ২২৫০ লোক একত্রে নামাজ আদায় করতে পারে৷ মসজিদটির দক্ষিণ দিকে একটি গম্বুজ এবং একটি মিনার রয়েছে এবং কমপ্লেক্সটি দেশের প্রধান উত্তর-দক্ষিণ মহাসড়ক ই৬ এর নিকটে অবস্থিত।

ইতিহাস 
বায়তুন নসর মসজিদের নির্মাণকাজ শুরু হয় ২০০৫ সালে এবং এটি ২০১১ সালে আনুষ্ঠানিকভাবে উদ্বোধন করা হয়। মসজিদটি আহমদিয়া মুসলিম জামা'আত নরওয়ে দ্বারা প্রতিষ্ঠিত হয়। উদ্বোধনের সময় এটি নরওয়ের সবচেয়ে বড় মসজিদ হিসেবে বিবেচিত ছিল, যার ধারণক্ষমতা প্রায় ২২৫০ জন।

স্থাপত্য 
মসজিদটির স্থাপত্যে আধুনিক ও ঐতিহ্যবাহী ইসলামিক নকশার সমন্বয় ঘটানো হয়েছে। মসজিদের একটি বড় গম্বুজ এবং একটি সুউচ্চ মিনার রয়েছে, যা অসলো শহরের দৃশ্যপটে একটি স্বতন্ত্র বৈশিষ্ট্য যোগ করেছে। ভিতরের অংশে প্রার্থনার জন্য বিশাল খোলা স্থান, মহিলাদের জন্য আলাদা নামাজের জায়গা, একটি লাইব্রেরি ও একটি সম্মেলন কক্ষ রয়েছে।

কার্যক্রম 
এই মসজিদে পাঁচ ওয়াক্ত নামাজ ছাড়াও জুম্মার নামাজ, ঈদের জামাত এবং রমজান মাসে বিশেষ তারাবির নামাজ অনুষ্ঠিত হয়। এছাড়াও এখানে ইসলামিক শিক্ষাদান, কোরআন শিক্ষা, আন্তঃধর্মীয় সংলাপ ও সমাজসেবামূলক কার্যক্রম পরিচালিত হয়। মসজিদটি স্থানীয় নরওয়েজিয়ান সমাজে ইসলাম সম্পর্কে সচেতনতা বৃদ্ধির জন্য উন্মুক্ত দিন (Open Mosque Day) পালন করে থাকে। বায়তুন নসর মসজিদ পরিচালনা করে আহমদিয়া মুসলিম জামা'ত নরওয়ে।

তথ্যসূত্র 

উইকিউপাত্তে স্থানাঙ্ক আছে
নরওয়ের মসজিদ
২০১১-এ প্রতিষ্ঠিত
পুরাতন মসজিদ, মস্কো

মস্কোর পুরাতন মসজিদ ( , Moskovskaya istoricheskaya mechet) ১৮১২ সালে আগুনে ধ্বংস হওয়া পূর্বের একটি ব্যক্তিগত মসজিদের প্রতিস্থাপনের জন্য নির্মিত হয়। এটি পূর্বের তাতার জাতির নিকটে জামোস্কভোরচেয়ের বলশায়া টাটারস্কায়া স্ট্রিটে অবস্থিত।

জমিটির মালিক তাতার ব্যবসায়ী নাসারবাই হাশালোভ।

জারসিস্ট কর্তৃপক্ষ, এটিকে মসজিদ বলা যাবে না এবং পার্শ্ববর্তী বাড়ির তুলনায় উল্লেখযোগ্য কোন পার্থক্য থাকবে না এই শর্তে একটি "মুসলিম প্রার্থনা ঘর" নির্মাণের অনুমতি দেন। ১৮৮০ সালে মসজিদে গুম্বজ এবং মিনার যুক্ত করা হয়। এখানে ১৯১৫ সাল থেকে মাদ্রাসা চালু করা হয়।

১৯৩৯ সালে সোভিয়েতরা মসজিদটি বন্ধ করে দেয় এবং ১৯৬৭ সালে মিনারটি ভেঙে দেওয়া হয়। সর্বশেষ ইমামকে ১৯৬৩ সালে অভিযুক্ত এবং পরে গুলি করা হয়। ১৯৯৩ সাল পর্যন্ত মসজিদে পুনরায় প্রার্থনা শুরু হয়নি। ১৯৯২ সালে মিনারটি পুনর্নির্মাণ করা হয়েছে।

আরো দেখুন 

 রাশিয়ায় ইসলাম 
 রাশিয়ার মসজিদগুলির তালিকা

তথ্যসূত্র

বহিঃসংযোগ 
 

১৯শ শতাব্দীর মসজিদ
রাশিয়ার মসজিদ
ইউরোপের মসজিদ
হিরুন্ডিকথিস

হিরুন্ডিকথিস বা Hirundichthys হলো উড়ুক্কু মাছ পরিবারের একটি গণ।এদের দেহ লম্বা,পরিমিত চওড়া ও অংকীয়ভাবে চ্যাপ্টা। এদের উপরের চোয়াল প্রসারণশীল নয়।পৃষ্ঠীয় পাখনায় কাঁটার সংখ্যা পায়ু পাখনা থেকে কম অথবা সমান, তবে বিরলভাবে একটা বেশিও থাকতে পারে।পৃষ্ঠীয় পাখনা ছোট।আর লম্বা অগ্রকাঁটা নিয়ে এদের বক্ষ-পাখনা অদ্ভুতভভাবে লম্বা।যা প্রায় লেজের অগ্রভাগ পর্যন্ত পৌছায়।শ্রোণি-পাখনা বৈশিষ্ট্যগতভাবে বেশ লম্বা হয় যা পায়ু-পাখনাও অতিক্রম করে।

প্রজাতি
এই গণে মোট ১২ প্রজাতির মাছ রয়েছেঃ
Hirundichthys affinis (গুন্থার, ১৮৬৬) (fourwing flyingfish)
Hirundichthys albimaculatus (ফাউলার, ১৯৩৪) (whitespot flyingfish)
Hirundichthys coromandelensis (হর্নেল, ১৯২৩) (Coromandel flyingfish)
Hirundichthys ilma (এফ ই ক্লার্ক, 1899)
Hirundichthys indicus (শাকোভস্কি ও পেরিন, ২০১৩)
Hirundichthys indicus indicus (শাকোভস্কি ও পেরিন, ২০১৩)
Hirundichthys indicus orientalis (শাকোভস্কি ও পেরিন, ২০১৩)
Hirundichthys marginatus (নিকোলস ও ব্রিডার, ১৯২৮) (banded flyingfish)
Hirundichthys oxycephalus (ব্লিকার, ১৮৫৩)
Hirundichthys oxycephalus frereensis (শাকোভস্কি ও পেরিন, ২০১৩)
Hirundichthys oxycephalus oxycephalus (ব্লিকার, ১৮৫৩) (bony flyingfish)
Hirundichthys rufipinnis (ভ্যালেন্সিয়েনিস, ১৮৪৭) (Redfin flyingfish)
Hirundichthys rondeletii (ভ্যালেন্সিয়েনিস, ১৮৪৭) (blackwing flyingfish)
Hirundichthys socotranus (স্টেইনডাচনার, ১৯০২)
Hirundichthys speculiger(ভ্যালেন্সিয়েনিস, ১৮৪৭) (mirrorwing flyingfish)
Hirundichthys volador (জর্ডান, ১৮৮৪)

তথ্যসূত্র
জং ইন-সান

জং ইন-সান (জন্ম ২৫ এপ্রিল ১৯৯১) দক্ষিণ কোরীয় অভিনেত্রী।

চলচ্চিত্রের তালিকা

চলচ্চিত্র

তথ্যসূত্র

বহিঃসংযোগ 
 

জীবিত ব্যক্তি
১৯৯১-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
দক্ষিণ কোরীয় শিশু অভিনেত্রী
২১শ শতাব্দীর দক্ষিণ কোরীয় অভিনেত্রী
দক্ষিণ কোরীয় ওয়েব ধারাবাহিকের অভিনেত্রী
ইবনে কুর

শামস আল-দীন মুহাম্মদ ইবনে ঈসা ইবনে হাসান আল-বাগদাদী (), যিনি ইবনে কুর (মৃত্যু: ১৩৫৭ খ্রিস্টাব্দ) নামে পরিচিত, ছিলেন মধ্যযুগীয় ইসলামের সংগীত তাত্ত্বিক। তিনি গায়েত আল-মাতলুব ফী ইলম আল-আদ্বার ওয়া-ল-দরুব গ্রন্থের রচয়িতা, যা চৌদ্দ শতকের প্রথমার্ধে কায়রোতে সংগীত সংক্রান্ত চিন্তাভাবনা নিয়ে রচনা। তিনি কায়রোতে এক ইরাকি শরণার্থী পরিবারে জন্মগ্রহণ করেছিলেন।

তথ্যসূত্র 

১৩৫৭-এ মৃত্যু
মামলুক সালতানাত (কায়রো)
মধ্যযুগীয় ইসলামী সংগীতজ্ঞ
কায়রোর ব্যক্তি
পাশা কাশিম মসজিদ

ধন্য ভার্জিন মেরি ডাউনটাউন ক্যান্ডলমেস গীর্জা (; পূর্বে পাশা কাশিম মসজিদ (,  নামে পরিচিত) হাঙ্গেরির প্যাকসে অবস্থিত একটি রোমান ক্যাথলিক গীর্জা। এটি অটোমান বিজয়ের কারণে ১৬–১৭ শতকে মসজিদ ছিল। এটি শহরের অন্যতম প্রতীক যা মূল বর্গক্ষেত্রে ( জাজেনচই স্কোয়ার ) শহরে অবস্থিত। বর্তমান বিল্ডিং, দৈর্ঘ্য ও প্রস্থে একশো ধাপ বিশিষ্ট। বিজেতা পাশা কাসিম ভিক্টোরিয়াস ১৫৪৩ থেকে ১৫৪৬ সালের মধ্যে এটা নির্মাণ করেছিলেন। হাবসবার্গে - হাঙ্গেরীয় সেনারা শহরটি পুনরায় দখল করার পরে ১৭০২ সালে মসজিদটি একটি গির্জায় রূপান্তরিত করা হয়ে। মিনারটি ১৭৬৬ সালে জেসুইটস দ্বারা ধ্বংস করা হয়েছিল। হাঙ্গেরিতে বাকি বৃহত্তম অটোমান স্থাপনাসমূহের মধ্যে এই স্থাপনাটি এখনও তুরস্কের অনেক স্থাপত্য বৈশিষ্ট্য ধরে রেখেছে।

ইতিহাস 

প্যাক্সের জাজেচেনি চত্বরের সর্বোচ্চ পয়েন্টে দাঁড়িয়ে থাকা পাশা কাসিম মসজিদ হাঙ্গেরির তুর্কি স্থাপত্যের সর্বশ্রেষ্ঠ উদাহরণ। এটি সম্ভবত ১৬শ শতাব্দীর দ্বিতীয়ার্ধে নির্মিত হয়েছিল, ১৫৪৩ সালে অটোমানরা প্যাকস দখলের কয়েক বছর পরে। মসজিদটি সেন্ট বার্থোলোমিউ গির্জার পাথর থেকে তৈরি করা হয়েছে (যা দ্বাদশ শতাব্দীতে একই জায়গায় নির্মিত হয়েছিল এবং অটোমানরা ধ্বংস করেছিল; আন্ডার ক্রফ্টের কিছু অংশ এখনও ঘুরে দেখা যায়)। ১৬৬০ এর দশকে, বিখ্যাত তুর্কি ভ্রমণকারী এভলিয়া ইলেবী তার দৃষ্টিভঙ্গির অপ্রতিরোধ্য মহিমা সম্পর্কে লিখেছিলেন।

আঠারো থেকে বিশ শতকের মধ্যে এই ভবনে বেশ কিছু পরিবর্তন আনা হয়েছিল: এর মিনারটি বড় করার পরে নামানো হয়েছিল; কেবলমাত্র বাল্ক (অষ্টভুজ ড্রাম, একটি গম্বুজ দ্বারা আবৃত, ঐতিহ্যবাহী অর্থোডক্স ক্যাথেড্রাল পরে নকশাকৃত ) মূল কাঠামোর অবশেষ ছিল। খিলান জানালাগুলি দক্ষিণ-পূর্ব, দক্ষিণ-পশ্চিম এবং ভবনের উত্তর-পূর্ব দিকে দুটি সারিতে স্থাপন করা হয়েছে; ৩–৩ এবং ৪-৪ সংখ্যায়। ভিতরে, কুরআনের কিছু অটোমান সজ্জা এবং শিলালিপি বাকী প্লাস্টার অংশগুলিতে স্পষ্টভাবে দৃশ্যমান। তুর্কি মিম্বার এবং মহিলাদের অবস্থানের বারান্দা ধ্বংস করা হয়েছে এবং মিহরাব আসল নয়। পূর্বে ওজু করার জন্যে পানির যে উৎস ব্যবহার করা হতো সেটাই এখন পবিত্র জল হিসেবে ব্যবহার করা হয়।। বিল্ডিংটি এখন রোমান ক্যাথলিক চার্চ হিসাবে কাজ করে।

আরও দেখুন 
 অটোমান স্থাপত্য

তথ্যসূত্র

উৎস
 Rados Jenő: Magyar építészettörténet (p. 161–168) – 1961. Bp. Műszaki K. – ETO 72 (439) 091 
 Szerk. Fülep L.: A magyarországi művészet története (p. 371–372) – Bp.1961. Képzőmúv. Alap K. – Kossuth Ny. 61.3465. 
 Goldziher Ignác: Az iszlám kultúrája – Gondolat K. Bp. 1981. –  
H. Stierlin: Iszlám művészet és építészet – Bp. Alexandra K. –  
 H. Stierlin. Türkei – Architektur von Seldschuken bis Osmanen – Taschen Weltarchitektur –  (German)

বহিঃসংযোগ 
 তেরিয়াবাস এশিয়া-অভিধান 
 মসজিদ এবং শহর এর এরিয়াল ফটো।

হাঙ্গেরির মসজিদ
মসজিদ থেকে রূপান্তরিত গির্জা
গির্জায় রূপান্তরিত অ-খ্রিস্টীয় ধর্মীয় ভবন ও স্থাপনা
জং মিন-আহ

জং মিন-আহ (জন্ম: মার্চ ৩, ১৯৯৪) দক্ষিণ কোরীয় অভিনেত্রী।  তিনি শিশু অভিনেত্রী হিসাবে তাঁর ক্যারিয়ার শুরু করেছিলেন, দামো (২০০৩), ফ্যাশন ৭০এর (২০০৫) এবং টাইম বিটুইন ডগ এন্ড ওল্ফ (২০০৭) এর মতো টেলিভিশন নাটকে অভিনয় করেছিলেন।

চলচ্চিত্র

তথ্যসূত্র

বহিঃসংযোগ 
 
 
 

জীবিত ব্যক্তি
১৯৯৪-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
দক্ষিণ কোরীয় শিশু অভিনেত্রী
অ্যান্টিগুয়া মসজিদ

অ্যান্টিগুয়া মসজিদ ক্যারিবীয় দেশ অ্যান্টিগুয়া ও বার্বুডায় অবস্থিত একটি মসজিদ। দেশটির রাজধানী সেন্ট জনসে অবস্থিত মসজিদটি সেদেশের প্রথম মসজিদ। অ্যান্টিগুয়া ও বার্বুডা আন্তর্জাতিক ইসলামিক সোসাইটি মসজিদ প্রকল্পটি দেখাশোনা করছে।

বর্ণনা 

মসজিদটি আরেরিকান রোডের পাশে সেন্ট জোন্সে অবস্থিত। প্রথমদিকে এটি একটি টিনশেডের ঘর ছিলো। পরবর্তীতে পাকা ভবন নির্মাণ করা হয়। ভবনের নকশা অনুযায়ী নির্মাণ কাজের এখনো অনেকটা বাকি আছে।

তথ্যসূত্র 

অ্যান্টিগুয়া ও বার্বুডার মসজিদ
কং মি-না

কং মি-না ( Korean ; জন্ম ৪ ডিসেম্বর, ১৯৯৯) দক্ষিণ কোরীয় গায়ক এবং অভিনেত্রী। তিনি ম্যানেটের কে-পপ গার্ল গ্রুপের বেঁচে থাকার শো প্রডিউস ১০১ -এ নবম স্থান অর্জনের জন্য সবচেয়ে বেশি পরিচিত। তিনি মেয়ে গ্রুপ আইওআইয়ের এবং গুগুদানের , পাশাপাশি এর উপ- গোষ্ঠী ৫৯৫৯ এবং সেমিনা এর সদস্য ছিলেন।  তিনি টেলিভিশন সিরিজ ডকগো রিওয়াইন্ড (২০১৮) এবং হোটেল ডেল লুনা (২০১৯) এ তার ভূমিকার জন্যও সর্বাধিক পরিচিত।

জীবনের প্রথমার্ধ 
কং মি-না ইচিয়নে জন্মগ্রহণ করেছিলেন এবং পরে জেজু সিটিতে চলে আসেন।    তিনি ২০১৮ সালে স্কুল অফ পারফর্মিং আর্টস সিওল থেকে স্নাতক হন।

চলচ্চিত্রের তালিকা

চলচ্চিত্র

তথ্যসূত্র

বহিঃসংযোগ 
 জেলিফিশ এন্টারটেইনমেন্টে কোং মি-না  

জীবিত ব্যক্তি
১৯৯৯-এ জন্ম
কে-পপ সঙ্গীতশিল্পী
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
২১শ শতাব্দীর দক্ষিণ কোরীয় অভিনেত্রী
দক্ষিণ কোরীয় পপ গায়িকা
দক্ষিণ কোরীয় নারী আইডল
দক্ষিণ কোরীয় ওয়েব ধারাবাহিকের অভিনেত্রী
২১শ শতাব্দীর দক্ষিণ কোরীয় সঙ্গীতশিল্পী
২১শ শতাব্দীর দক্ষিণ কোরীয় গায়িকা
পুরাতন মসজিদ, মেরসিন

পুরাতন মসজিদ () তুরস্কের মেরসিনে  অবস্থিত একটি মসজিদ।

অবস্থান 
মসজিদটি শহরের ব্যবসায়িক এলাকায় অবস্থিত, এর অবস্থানঃ । প্রাদেশিক শাসনকর্তার কার্যালয় থেকে ২০০ মিটার (৬৬০ ফুট) পূর্বে  এবং পৌরসভা থেকে ৪০০ মিটার (১,৩০০ ফুট) দক্ষিণ-পশ্চিমে অবস্থিত। মসজিদটির সাথে একটি ঝর্ণা আছে।

ইতিহাস 
উনিশ শতকে মেরসিন একটি ছোট শহর ছিল এবং শহরের বেশিরভাগ সীমারেখা সুলতান আবদুলমেসিতের মা বেজমিলেম সুলতানের ওয়াকফ (সম্পদ) -র অন্তর্ভুক্ত ছিল। ১৮৬০-এর দশকে নতুন সুলতান আবদুল আজিজ ওয়াকফ অঞ্চলে একটি মসজিদ এবং ঝর্ণা তৈরির সিদ্ধান্ত নেন। ১৮৬৫ সালে ঝর্ণা (জল সরবরাহ সহ)  এবং ১৮৭০ সালে মসজিদটি নির্মিত হয়। মূলত এগুলি ওয়াকফের অংশধারী  আবদুলাজিজের সৎ মা বেজমিলেম সুলতানের নামে নামকরণ করা হয়। এটি বর্তমানের মেরসিনের প্রাচীনতম মসজিদ যা এখনও ব্যবহার করা হয় এবং এটিকে বর্তমানে পুরাতন মসজিদ বলা হয়।

ভবনের বিবরণ 
পুরাতন মসজিদটি একক মিনারবিশিষ্ট মসজিদ। সুলতান দ্বারা অনুমোদিত করা হলেও এর আয়তন ইস্তাম্বুলের সাথে তুলনীয় নয় ভবনটি আয়তক্ষেত্রাকার এবং উঠানসহ মসজিদের মোট আয়তন প্রায় ৬০০ বর্গমিটার (৬,৫০০ বর্গফুট)। এটিতে গতানুগতিক গম্বুজের পরিবর্তে কাঠের ত্রিকোণ ধারবিশিষ্ট ছাদ রয়েছে। মিহরাব যথাযোগ্য স্থানে রয়েছে।

মসজিদটিকে ১৯০১, ১৯৪৩ এবং ২০০৮ সালে মেরামত করা হয়। অন্যান্য মসজিদের মতো ঝর্ণাটি উঠানে না থেকে মসজিদের দক্ষিণমুখী রাস্তার দিকে অবস্থিত।

তথ্যসূত্র 

তুরস্কের মসজিদ
১৮৭০-এ প্রতিষ্ঠিত
তুরস্কের স্থাপত্য
মেরসিনের উসমানীয় মসজিদ
হু অ্যাম আই (২০১৪-এর চলচ্চিত্র)

হু অ্যাম আই (; ইংরেজি: "হু অ্যাম আই: নো সিস্টেম ইজ সেইফ") হলো ব্যারেন বো ওডার পরিচালিত ২০১৪ সালের একটি রোমাঞ্চ ধাচের চলচ্চিত্র। এটি বার্লিনের একদল হ্যাকারের উপর নির্ভর করে তৈরি যারা খ্যাতির পেছনে দৌঁড়ায়।

তথ্যসূত্র 

২০১৪-এর চলচ্চিত্র
বার্লিনে ধারণকৃত চলচ্চিত্র
২০১০-এর দশকের থ্রিলার চলচ্চিত্র
টেকনো-থ্রিলার চলচ্চিত্র
২০১০-এর দশকের ইংরেজি ভাষার চলচ্চিত্র
কিম বো-রা

কিম বো-রা (কোরিয়ান: 김보라, জন্ম ২৮ সেপ্টেম্বর, ১৯৯৫) দক্ষিণ কোরিয়ার অভিনেত্রী।  তিনি হিট নাটক স্কাই ক্যাসল (২০১৮) -এ তার ভূমিকার জন্য খ্যাতি অর্জন করেছেন।  তিনি শিশুশিল্পী হিসাবে তাঁর ক্যারিয়ার শুরু করেছিলেন ফর হরওভিটস (২০০৬) ছবিতে। এরপর তিনি জঙ্গল ফিশ ২ (২০১০), বিউটিফুল ম্যান (২০১৩), গ্ল্যামারাস টেম্পটেশন (২০১৫) এবং অন্যান্য টেলিভিশন ধারাবাহিক ও চলচ্চিত্রেও অভিনয় করেন।

চলচ্চিত্রের তালিকা

চলচ্চিত্র

তথ্যসূত্র

বহিঃসংযোগ 
    
    
    
 ইনস্টাগ্রামে কিম বো-রা

জীবিত ব্যক্তি
১৯৯৫-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
দক্ষিণ কোরীয় শিশু অভিনেত্রী
২১শ শতাব্দীর দক্ষিণ কোরীয় অভিনেত্রী
কিউম সা-রক

কেম সা-রক (জন্ম: ৬ সেপ্টেম্বর ১৯৯২) একজন দক্ষিণ কোরীয় অভিনেত্রী।

ব্যক্তিগত জীবন 
কেইম সিওল ইনস্টিটিউট অব আর্ট ইনস্টিটিউট থেকে অভিনয়ে স্নাতক হন।

পেশা 
মূল স্রোতের চলচ্চিত্র, দ্য সাইলেন্সড (২০১৫), এজাজিন্যাসন (২০১৫) এবং লাভ, লাইস (২০১৬) এর ছোট ছোট চরিত্রে অভিনয় করার আগে কিম তার ক্যারিয়ার শুরু করেছিলেন টিভি বিজ্ঞাপন এবং স্বল্পদৈর্ঘ্য চলচ্চিত্রে হাজিন হয়েছিলেন। 

২০১৭ সালে, তিনি হিট থ্রিলার বিলিভার (২০১৮) এর একটি সহায়ক চরিত্রে অভিনয় করেছিলেন।

২০১৮ সালে তিনি প্রথম মেরি মি নাউ পারিবারিক নাটকে অভিনয় করে। এরপর কমেডি টেলিভিশন সিরিজে দ্য ফিয়েরি প্রাইস্ট (২০১৯) -এ অভিনয় তাঁর ব্যাপকতর স্বীকৃতি আনে  এবং তাঁকে সেরা নতুন অভিনেত্রীর জন্য ২০১৯ এসবিএস নাটক পুরস্কার এনে দেয়।

২০২১ সালে তিনি কেবিএস-এর ইয়ুথ অফ মে নাটকে মুখ্য অভিনেত্রী হিসেবে কাজ করেন।

তথ্যসূত্র

বহিঃসংযোগ 
  
 
 

জীবিত ব্যক্তি
১৯৯২-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
ফুটবল ক্লাব সোচি

পেশাদার ফুটবল ক্লাব সোচি (, এছাড়াও পিএফসি সোচি অথবা ফুটবল ক্লাব সোচি নামে পরিচিত) হচ্ছে সোচি ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০১৮ সালের ৬ জুন তারিখে প্রতিষ্ঠিত হয়েছে। পিএফসি সোচি তাদের সকল হোম ম্যাচ সোচির ফিস্ট অলিম্পিক স্টেডিয়ামে খেলে থাকে; যার ধারণক্ষমতা হচ্ছে ৪৭,৬৫৯। বর্তমানে এই ক্লাবের ম্যানেজারের দায়িত্ব পালন করছেন ভ্লাদিমির ফেদোতভ এবং সভাপতির দায়িত্ব পালন করছেন দমিত্রি রুবাশকো। রুশ গোলরক্ষক সোসলান ঝানায়েভ এই ক্লাবের অধিনায়কের দায়িত্ব পালন করছেন।

তথ্যসূত্র

বহিঃসংযোগ

  

ফুটবল ক্লাব সোচি
রুশ প্রিমিয়ার লিগের ক্লাব
রাশিয়ার ফুটবল ক্লাব
২০১৮-এ রাশিয়ায় প্রতিষ্ঠিত
২০১৮-এ প্রতিষ্ঠিত ফুটবল ক্লাব
ফুটবল ক্লাব তামবভ

ফুটবল ক্লাব তামবভ (, এছাড়াও এফসি তামবভ নামে পরিচিত) হচ্ছে তামবভ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০১৩ সালে প্রতিষ্ঠিত হয়েছে। এফসি তামবভ তাদের সকল হোম ম্যাচ তামবভের মর্ডোভিয়া এরিনায় খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন সার্গিয় পের্ভুশিন এবং সভাপতির দায়িত্ব পালন করছেন জর্জি ইয়ারৎসেভ। রুশ আক্রমণভাগের খেলোয়াড় খাসান মামতভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি তামবভ এপর্যন্ত ২টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ১টি রুশ পেশাদার ফুটবল লীগ শিরোপা রয়েছে।

অর্জন
রুশ ফুটবল জাতীয় লীগ
 চ্যাম্পিয়ন: ২০১৮–১৯

রুশ পেশাদার ফুটবল লীগ
 চ্যাম্পিয়ন: ২০১৫–১৬

তথ্যসূত্র

বহিঃসংযোগ

  

ফুটবল ক্লাব তামবভ
রুশ প্রিমিয়ার লিগের ক্লাব
রাশিয়ার ফুটবল ক্লাব
২০১৩-এ রাশিয়ায় প্রতিষ্ঠিত
২০১৩-এ প্রতিষ্ঠিত ফুটবল ক্লাব
পর্তুগিজভাষী

পর্তুগিজভাষী () বলতে বিশ্বের সেইসব ব্যক্তিকে বোঝায়, যারা মাতৃভাষা হিসেবে পর্তুগিজ ভাষায় কথা বলে। যেসব দেশে বা অঞ্চলে পর্তুগিজভাষী সম্প্রদায় বাস করে, তাদেরকে একত্রে পর্তুগিজভাষী বিশ্ব (Mundo Lusófono) বলে। এগুলি ইউরোপ, দুই আমেরিকা, আফ্রিকা ও এশিয়া মহাদেশ ও ওশেনিয়া অঞ্চলে অবস্থিত। সারাবিশ্বে প্রায় ২৭ কোটি পর্তুগিজভাষী ব্যক্তি আছে।

পর্তুগিজভাষী বিশ্বের ইতিহাস পর্তুগিজ সাম্রাজ্যের ইতিহাসের সাথে অঙ্গাঙ্গীভাবে জড়িত। এছাড়া প্রবাসী পর্তুগিজ ও প্রবাসী ব্রাজিলীয়দের আন্তর্জাতিক সম্প্রদায়গুলিও পর্তুগিজ ভাষা ও সংস্কৃতি ছড়িয়ে দিতে ভূমিকা রেখেছে। সম্প্রতি বিশ্বের পর্তুগিজভাষী জাতিগুলি রাজনৈতিক, সাংস্কৃতিক ও অর্থনৈতিক সহযোগিতার উদ্দেশ্যে একত্রিত হয়ে একটি আন্তর্জাতিক সংগঠন করেছে, যার নাম পর্তুগিজভাষী জাতিসমূহের সম্প্রদায়।

পর্তুগিজভাষী দেশগুলির তালিকা

টীকা

আরও দেখুন

তথ্যসূত্র

বহিঃসংযোগ

Words Without Borders explores Lusophone literature in translation
Flavours of Lusophony 

পর্তুগিজভাষী সংস্কৃতি
পর্তুগিজভাষী দেশ ও অঞ্চল
ঐতিহাসিক অঞ্চল
ফুটবল ক্লাব আর্সেনাল তুলা

ফুটবল ক্লাব আর্সেনাল তুলা (এছাড়াও এফসি আর্সেনাল তুলা  নামে পরিচিত) হচ্ছে তুলা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৪৬ সালে প্রতিষ্ঠিত হয়েছে। এফসি আর্সেনাল তুলা তাদের সকল হোম ম্যাচ তুলার কাজান এরিনায় খেলে থাকে; যার ধারণক্ষমতা হচ্ছে ১৯,২৪১। বর্তমানে এই ক্লাবের ম্যানেজারের দায়িত্ব পালন করছেন দমিত্রো পারপেনভ এবং সভাপতির দায়িত্ব পালন করছেন গুরাম আদঝোয়েভ। রুশ রক্ষণভাগের খেলোয়াড় কিরিল কমবারভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি আর্সেনাল তুলা এপর্যন্ত ৩টি শিরোপা জয়লাভ করেছে; যার মধ্যে ৩টিই হচ্ছে রুশ পেশাদার ফুটবল লীগ শিরোপা।

অর্জন
রুশ জাতীয় ফুটবল লীগ: 
রানার-আপ (২): ২০১৩–১৪, ২০১৫–১৬

রুশ পেশাদার ফুটবল লীগ: 
চ্যাম্পিয়ন; পশ্চিমাঞ্চল (২): ১৯৯৭, ২০০৩
চ্যাম্পিয়ন; মধ্যাঞ্চল (১): ২০১২–১৩

তথ্যসূত্র

বহিঃসংযোগ
  

ফুটবল ক্লাব আর্সেনাল তুলা
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯৪৬-এ রাশিয়ায় প্রতিষ্ঠিত
১৯৪৬-এ প্রতিষ্ঠিত ফুটবল ক্লাব
এপিক গেমস

এপিক গেমস, ইনক. হলো একটি আমেরিকান ভিডিও গেম ও সফটওয়্যার প্রকাশক, যা ক্যারি, উত্তর ক্যারোলিনাতে অবস্থিত। ১৯৯১সালে এটি প্রতিষ্ঠা করেন টিম সুইনে, যখন এটির নাম ছল পোটোম্যাক কম্পিউটার সিস্টেমস ও এটি টিম সুইনের বাবা-মার বাড়ি ম্যারিলেন্ডে অবস্থিত ছিল। প্রথম বাণিজ্যিকভাবে ভিডিও গেম জিজিটি (১৯৯১) মুক্তির পর এটির নাম হয় এপিক মেগাগেমস, ইনক. এবং এটি কিনে নেয় মার্ক রেইন, যিনি বর্তমানে কোম্পানিটির সহ-সভাপতি।

তথ্যসূত্র 

ভিডিও গেম উন্নয়ন কোম্পানি
মার্কিন যুক্তরাষ্ট্রের ভিডিও গেম কোম্পানি
ভিডিও গেম প্রকাশক
টেনসেন্ট
আবদুল্লাহ ইবনে হাসান

আবদুল্লাহ ইবনে হাসান () হাসান ইবনে আলীর পুত্র ছিলেন। তিনি তার চাচা (হোসাইন ইবনে আলী) এর সাথে কারবালায় যান এবং শেষ পর্যন্ত কারবালার যুদ্ধে নিহত হন। জিয়ারাত নাহিয়া মুকাদ্দাসে তাঁর নাম উল্লেখ রয়েছে।

শিয়া মতানুসারে 
শিয়া ধর্মবিশ্বাস অনুযায়ী, আবদুল্লাহ ইবনে আল-হাসান যখন কারবালার যুদ্ধে নিহত হন, তখন তার বয়স ছিল মাত্র ১১ বছর। হুসেন ইবনে আলীর জীবনের শেষ মুহুর্তে আবদুল্লাহ তাঁবু থেকে ছুটে এলে বাহর ইবনে কাব তাকে আঘাত করতে যাচ্ছিলেন। সে তার পথে দাঁড়িয়ে চিৎকার করে বলল, "ওহে, দুর্নীতিবাজ মহিলার ছেলে! তুমি কি আমার চাচাকে আঘাত করবে?"। আবদুল্লাহ হুসেনকে তরবারির আঘাত থেকে রক্ষা করেন, এতে তার হাত কেটে যায় এবং ঝুলতে থাকে। আবদুল্লাহ ‘ও চাচা’ বলে চিৎকার করলেন। হোসাইন তার ভাগ্নেকে ধরে তার বুকে টেনে নিয়ে বললেন, "ওরে, আমার ভাইয়ের ছেলে! তুমি যা কষ্ট পেয়েছ তা ধৈর্য্য সহ্য কর এবং ভাল মনে কর, কারণ আল্লাহ তোমাকে তোমার পূণ্যবান পূর্বপুরুষদের সাথে দেখা করবেন।" এ সময় হারমালা ইবনে কাহিল আবদুল্লাহর দিকে একটি তীর নিক্ষেপ করেন এবং তাকে তার চাচার কোলে মেরে ফেলেন।

তথ্যসূত্র 

কারবালার যুদ্ধে নিহত ব্যক্তি
হাসানীয়
৬৮০-এ মৃত্যু
মুহাম্মাদের পরিবার